
Krajevna skupnost
PODKRAJ



Datum: 15.2.2019



Štev.: 3/19-GŠ
ZAPISNIK 3. SEJE SVETA KS PODKRAJ
Prisotni člani sveta KS: Jože Drobež, Samo Korelc, Zdenka Matjaž, Janez Cokan, Gabrijela Štraus in Suzana Matavš
Prisoten Predsednik KŠD in pododbora DU: Franc Vedenik
3. seja sveta KS Podkraj je bila v petek, 15.2.2019, ob 18. uri v prostorih KS Podkraj. Predsednik je pozdravil vse prisotne in se vsem zahvali za udeležbo na 3. seji sveta KS Podkraj.
Dnevni red:
1.
Pregled in potrditev dnevnega reda in zapisnika 2. seje.
2.
Poročilo iz delovnega sestanka predsednikov KS (S. Matavš).
3.
Informacija o meteorni kanalizaciji v Tajni.
4.
Potrditev projekta za gradnjo doma KS Podkraj.
5.
Zaključni račun za leto 2018.
6.
KŠD Podkraj.
7.
DU KS Podkraj.
8.
Pobude in vprašanja.
9.
Razno.
Točka 1: Pregled in potrditev zapisnika zadnje seje

Glede na to, da je bil zapisnik poslan vsem članom sveta po elektronski pošti, je predsednik prisotne vprašal, ali ima kdo kakšno pripombo na zapisnik in ker pripomb ni bilo, se je zapisnik potrdil.
Točka 2:  Poročilo iz delovnega sestanka predsednikov KS (S. Matavš)

Poročilo iz delovnega sestanka predsednikov KS , ki je bil organiziran v torek, 5.2.019, ob 15. uri v mansardi vile Biance v Velenju. Vabil je g. Bojan Kontič, župan MOV, s sodelavci. G. Jože Drobež, predsednik sveta KS Podkraj, se zaradi osebnih razlogov sestanka ni uspel udeležiti, zato ga je nadomeščala ga. Suzana Matavš, podpredsednica sveta KS Podkraj. Podrobno poročilo z delovnega sestanka je bilo s strani podpredsednice Suzane Matavš članom sveta poslano po elektronski pošti dne, 10. 2. 2019 in je priloga zapisniku 3. seje sveta KS Podkraj.
Točka 3: Informacija o meteorni kanalizaciji v Tajni

Razprava se razvije  glede izvedbe meteorne kanalizacije v zaselku Tajna, in sicer o izvršitvi sklepa št. 1 iz 2. seje sveta KS Podkraj, ki je bil izvršen v petek, 15. 2. 2019 ob 11. uri.  Ekipa, ki je obiskala družino Sovič: Predsednik KS, g. Jože Drobež, ga. Lučka Čampa, Komunalno podjetje Velenje, in g. Gašper Koprivnikar, MOV. G. Drobež predstavi kratek povzetek sestanka in sicer:
· Ga. Sovič je zanikala, da so hoteli preklicati soglasje, zato je ga. Čampa predstavila dejstva obiska ge. Sovič na Komunalnem podjetju Velenje, kjer so se dogovorili za premik trase, ker je parcela, po kateri je bila predvidena prvotna trasa, zazidalna.
· G. Princl je zahteval, da se na njegovi parceli naredi jašek in zahtevi je bilo ugodeno.
· Potreben je še dogovor z g. Robijem Sušcem zaradi dogovora o prestavitvi trase, za kar pa soglasje ni potrebno.
· Pri izvedbi del se bodo izognili vseh obstoječih kanalizacijskih vodov.
· Takoj, ko bo možno, se naredi posnetek, nato izvedba projekta, predvidoma septembra naj bi stekla dela na terenu.
· Za izvedbo del ni več zadržkov.
Točka 4:  Pregled idejnega projekta doma KS Podkraj

Za izvedbo projekta je osnova idejni projekt, ki je bil članom KS Podkraj prejšnjega mandata že predstavljen in je bil s strani članov sveta tudi potrjen!  G. Drobež v predogled predstavi idejni projekt s spremembami, odstrani se stena med dvorano in skladiščnim prostorom, kamor se umesti oder. Avla naj bi bila opremljena tako, da je v njej možno izvajati različne dejavnosti za manjše število obiskovalcev (predavalnica, joga, pilates,….).

Sklep 1: Potrjujemo idejni projekt s spremembami.
Točka 5: Zaključni račun za leto 2018

G. Drobež v predogled predstavi zaključni račun za leto 2018, pripravljen s strani MOV. Člani sveta po pregledu zaključni račun potrdijo.

Sklep 2: Potrjujemo zaključni račun za leto 2018.
Točka 6 in 7: Aktivnosti KŠD Podkraj in aktivnosti pododbora DU KS Podkraj
Programi obeh se prepletajo, zato smo ti dve točki, kot vedno, združili. Predsednik obeh društev je g. Franc Vedenik, ki je podal poročilo:
· Pripravljen program za materinski dan,
· Organizacija pustnega rajanja na pustno nedeljo.
G. Vedenik še pripomni, da ima v društvih težave, g. Boris Širnik je namreč odstopil, zato se iščejo novi člani. Pohvalil pa je sodelovanje s svetom KS.
Sklep 2: G. Jože Drobež rezervira prost termin v glasbeni šoli Fran Korun Koželjski za prireditev ob materinskem dnevu.
Točka 8: Razno

· Zamenja se administrator spletne strani. Člani so soglasni, da se za novo administratorko določi ga. Suzana Matavš, ki se z imenovanjem strinja. Ga. Zdenka Matjaž bo za urejanje spletni strani ge. Matavš predala geslo in navodila. Ga. Matavš se bo tudi udeležila tečaja, ki bo organiziran za administratorje spletnih strani vseh KS. Tečaj bo organiziral g. Renato Knez iz Akta Design.
· Zamenja se zapisnikar, dosedanjo »zapisnikarico« go. Zdenko Matjaž zamenja ga. Gabrijela Štraus, ki se z imenovanjem strinja.
· Člani sveta KS so soglasni, da se izvrševanje 2. sklepa iz 2. seje sveta KS (Ponovno je potrebno dogovoriti ločene sestanka g. Sušcem in g. Vrtačnikom, pri čemer se za slednje določijo s strani sveta KS Podkraj g. Jože Drobež, ga. Suzana Matavš in ga. Gabrijela Štraus, s strani MOV, g. Gašper Koprivnikar, g. Tone Brodnik. Rok za izvedbo konec februarja 2019) odloži zaradi preverjanja novo pridobljenih informacij na to temo.
· Predsednik g. Drobež je dobil potrditev s strani Komunalnega podjetja o predlogu za izdelavo ekološkega otoka v Tajni pri igrišču in za izdelavo ekološkega otoka v Zabrdu.
· Za potrebe izdelave cestne razsvetljave Lipa - Kranjček in Lipa – Jakec je potrebno oblikovati  listino »soglasje« , ki mora vsebovati dovoljenje lastnikov zemljišč za kopanje in postavitev kandelabrov. Za izdelavo omenjene cestne razsvetljave je potrebno zbrati podpise lastnikov, oz. soglasja.
· Seznanitev s sklepom MOV o imenovanju govorcev na pogrebih na območju MOV. 
· Seznanitev z dovoljenjem g. Goranu Blatešiču, Kosovelova 5, 3320 Velenje v zvezi z nasutjem ceste po parceli 946/2 k.o. Podkraj v dolžini cca. 210m.
· Izdelala se bo omarica za pikado za ŠD pododbora DU Podkraj.
Predsednik g. Jože Drobež se je udeležencem zahvalil za odziv na povabilo in sejo ob 20. uri zaključil. Naslednja seja se predvideva koncem februarja ali v začetku marca.
Zapisala: Gabrijela Štraus

Jože Drobež

Kontakt: � HYPERLINK "mailto:jozedrobez@gmail.com"��jozedrobez@gmail.com�

